Lav et referat af nedenstående tekst:

Tekst:
Landbrugsmaskiner, der er udstyret med GPS-systemer, er et eftertragtet mål for tyve, som i den seneste tid har været på spil flere forskellige steder i Nordjylland. Det fortæller Nordjyllands Politi, som på det seneste har fået flere anmeldelser om tyveri af GPS-udstyr fra landbrugsmaskiner. - Det er desværre noget, vi har set før - særligt i foråret og efteråret. Konkret har vi fået anmeldelser fra Aabybro, Vadum og Vrå, siger efterforskningsleder og vicepolitiinspektør Niels Kronborg fra Nordjyllands Politi. Anmeldelserne om tyveri får nu politiet til at advare landmænd og maskinstationer. - Vi ved af erfaring, at disse gerningsmænd er meget mobile, så vores opfordring til alle landmænd og maskinstationer i hele politikredsen er: Sørg for at sikre jeres GPS-udstyr mod tyveri, siger Niels Kronborg. Koster både tid og penge Vicepolitiinspektøren siger, at politiet ser med stor alvor på tyverierne, da det kan være et stort og dyrt problem for landmændene at få stjålet deres værdifulde GPS-udstyr - for eksempel under forårsarbejdet i marken. - Vi er i gang med at efterforske på sagerne, så vi kan få lokaliseret gerningsmændene og få dem stillet til ansvar. Når vi går ud og advarer landmændene nu, så handler det om, at bliver udstyret først stjålet, koster det tid og penge, inden landmændene er oppe at køre igen. Så forebyggelse mod tyveri er klart at anbefale, siger Niels Kronborg. Hvis du ser noget mistænkeligt, bør du ifølge politiet ringe på telefonnummer 114. Opdager du et i gangværende indbrud eller tyveri, skal du med det samme ringe til politiet på telefonnummer 112.

Referat:
Flere landmænd har i den seneste tid haft besøg af ubudne gæster. Nu opfordrer Nordjyllands Politi landmænd og maskinstationer til at sikre deres GPS-udstyr.